Hankija: VÕRU VALLAVALITSUS

Riigihanke nimetus:

**Võru valla teekatete korduspidamine 2019**

HANKEDOKUMENT EHITUSTÖÖDELE

Pakkumuse koostamise juhend

Hankemenetluse liik: Lihtsustatud korras hange

Märts 2019

**Võru Vallavalitsus** kutsub Teid esitama pakkumust riigihankele **"Võru valla teekatete korduspidamine 2019“** peatöövõtu meetodil. Riigihange viiakse läbi vastavalt kehtivatele õigusaktidele ja hankedokumentides (edaspidi HD) esitatud nõuetele.

1. **ÜLDANDMED**
   1. HANKIJA nimi ja andmed:

**Võru Vallavalitsus**, registrikood 77000393, aadress Võrumõisa tee 4a Võru linn Võru maakond 65605; telefon 52 90 640; e-post peep.kimmel@voruvald.ee; koduleht: www.voruvald.ee

* 1. Riigihanke eest vastutav ametiisik ja tema kontaktandmed:

Võru Vallavalitsus teedespetsialist Peep Kimmel, tel 52 90 640, e-post peep.kimmel@voruvald.ee.

* 1. Täiendav informatsioon ja selgitused:

Peep Kimmel, tel 52 90 640, e-post peep.kimmel@voruvald.ee;

Inge Vill, tel 53 064 722, e-post inge.vill@voruvald.ee

* 1. Riigihanke nimetus: "Võru valla teekatete korduspidamine 2019".
  2. Hankemenetluse liik: Lihtsustatud korras hange.
  3. Tööde teostamise piirkond: Võru valla territoorium.

1. **ÜLDTEAVE**
   1. Hankijal on õigus teha muudatusi käesolevas hankedokumentides vastavuses riigihangete seaduse (edaspidi RHS) § 81 nõuetega.
   2. Hankija tagab piiramatu ja täieliku elektroonilise juurdepääsu hankedokumentidele oma veebilehel.
   3. Riigihankega seotud täiendavad küsimused ja selgitused menetletakse ning väljastatakse elektrooniliselt. Hankija ei vastuta elektronposti toimimise eest.
2. **RIIGIHANKE ESE**

Käesoleva riigihanke objektiks on Võru valla teede ja tänavate korduspindamine (edaspidi Tööd) pakkumuskutses nimetatud meetoditega ja mahus vastavalt käesolevas tehnilises kirjelduses esitatud tingimustele.

Hankesse kuuluvad objektid:

|  |  |
| --- | --- |
| **Tee nimi** | **Maht (m2)** |
| Tee nr 9180194 Vana-Nursi metsatee | 3600 |
| Osula koolimaja parkla | 1700 |
| Tee nr 8740126 Rahu tn | 1550 |
| Tee nr 8740010 Asunduse keskus | 760 |
| Tee nr 8740004 Viitka vana tee | 3600 |
| Orava koolimaja parkla | 1100 |
| Tee nr 9180402 Kirumpää | 1400 |
| Lasva töökoja plats | 1000 |
| Tee nr 9180461 Kanariku tn | 900 |

Objektide kirjeldamiseks on hankedokumendile lisatud joonised nr 1-9

**Tööde koosseis:**

Katete korduspidamise tööde kirjeldus: **Ühekordne kahe puistega pindamine (1,5 x)** – ühele kihile bituumenemulsioonile laotatakse järjest kaks kihti puistet, esimene kiht **fraktsioon** **8/12**, teine kiht **fraktsioon 4/8.** Hinnapakkumises peab kajastuma ka eelnev katte puhastamine ja vajadusel aukudeparandamine. Pakkumusele tuleb lisada tööde teostamise **ajagraafik.**

Teostatud tööde lõpptähtaeg pakkuja poolt on **30.07.2019.**

**Pakkuja kohustused**

1) Teostama tööd vastavalt hankedokumentides sh selle lisades, kehtivates õigusaktides,

Eestis kehtestatud normides ja standardites ning esitatud tingimustele ja nõuetele.

2) Koostama ning kooskõlastama Hankijaga hiljemalt 2 nädala jooksul hankelepingu sõlmimisest arvates tööde ajakava- plaani.

3) Pakkuja ja Hankija esindaja sõidavad koos läbi Võru valla teed ja tänavad ning teostavad olemasoleva olukorra ülevaatuse, juhul kui pakkuja peab seda vajalikuks.

4) Tööde ajakava kooskõlastatakse Hankija ja Pakkuja vahel enne tegelike Tööde algust. Remondiplaani koostamisel peab Pakkuja lähtuma Tööde teostamisele määratud tähtaegadest.

5) Hankijal on õigus igal ajal teha koostatud Tööde ajakavas vastavalt olemasolevale olukorrale vajadusel muudatusi. Muudatuste tegemisest peab Hankija Pakkujale ette teatama vähemalt 5 kalendripäeva.

6) Pakkuja peab järgima kõiki õigusaktides sätestatud kvaliteedinõudeid.

7) Töödeks mittesobivatest ilmastikuoludest tulenevalt tööde ajakava- plaanis esitatud tähtaegadest võimaliku mittekinnipidamise selgumise korral peab Pakkuja esitama Hankijale selgituse ja taotlema luba Tööde teostamise tähtaja pikendamiseks vähemalt 5 kalendripäeva enne Tööde teostamise tähtaja saabumist. Tähtaegade pikendamise otsustab Hankija.

8) Kooskõlastama kirjalikult Pakkujaga kõigi alltöövõtjate kasutamise ja kasutama hankelepingu täitmiseks ainult Hankija poolt heakskiidetud alltöövõtjaid.

9) Tagama Tööde käigus liiklusohutuse ja juurdepääsud naabruses paiknevatele kinnistutele.

10) Kandma liikluskorralduse jm. tööde nõuetekohase teostamise kulud.

11) Vormistama vajadusel enne Tööde alustamist tänava sulgemisloa.

12) Tagama seoses Tööde teostamisega ehituskohal korrashoiu vastavalt Võru vallas kehtivatele heakorra eeskirjadele ning tööde teostamisega kaasnevate jäätmete käitluse vastavalt Võru vallas kehtivatele jäätmehoolduseeskirjadele, vastutama Tööga kaasnevate kõrvalmõjude eest keskkonnale ning kolmandatele isikutele. Remonttööde lõpetamiseks peab tööpiirkond olema täielikult heakorrastatud.

13) Järgima Tööde teostamisel Eesti Vabariigis kehtivaid töötervishoiu ja tööohutuse (sh. tuleohutuse) nõudeid.

14) Teavitama ehituskohal Tööde teostamise tõttu või Pakkujaga seotud avarii korral viivitamatult Hankijat ning võtma tarvitusele vajalikud meetmed avarii likvideerimiseks ja selle kahjulike tagajärgede vähendamiseks.

15) Võimaldama Hankijal ja teistel õigustatud isikutel Tööde teostamise ajal teostada kontrolli ja järelevalvet Tööde teostamise üle ning tagama selleks ligipääsu Tööde tegemise kohtadesse.

16) Kõrvaldama omal kulul kõik Töödes avastatud puudused mõistliku tähtaja jooksul pärast nendest teada saamist või Hankijaga kooskõlastatud tähtaja jooksul.

17) Vastutama Hankijale esitatud teostatud Tööde mahtude tegelikkusele vastavuse eest.

**Tööde kvaliteedinõuded**

Pakkuja on kohustatud parandama ilmnenud vead Tööde lõpetamisele järgneva nädala jooksul.

Pindamistööde käigus ja pindamiskihi formeerimise ajal piirab Pakkuja sõidukiirust pinnatud tänavalõigul ühe nädala jooksul. Vahetult pindamise järel tohib sõita kiirusega kuni 30 km/h, mida suurendatakse vastavalt pindamiskihi tihendamisele. Kiiruspiirangu kõrvaldamise eel harjatakse teelt lahtine killustik 7 kalendripäeva jooksul, hoidudes pindamiskihi kahjustamisest.

Kõigi Tööde kohta peab Pakkuja tööde päevikut, millest esitatakse Hankijale koopia vahetult peale Tööde lõppu.

Pakkujal on kohustus nõuetele mitte vastav Töö ümber teha.

1. **PAKKUMUSE KOOSTAMISE KEEL JA VALUUTA**

4.1 Hankemenetluse keel on eesti keel.

4.2 Dokumentide kohta, mis on koostatud muus keeles, esitatakse vandetõlgi poolt kinnitatud või notariaalselt kinnitatud tõlgi allkirjaga punktis eesti keelne tõlge. Vastav tõlge lisatakse tõlgitud dokumendi järele.

4.3 Pakkumuse valuuta on euro.

* 1. Pakkumus esitatakse Hankija poolt esitatud Vormil: Pakkumuse maksumuse vorm.

4.5 Pakkumuse maksumuse koostamise aluseks on pakkuja poolt täielikult täidetud Vorm: Pakkumuse maksumuse vorm.

* 1. Pakkumuse maksumus esitatakse eurodes täpsusega kaks kohta peale koma.
  2. Maksumused esitatakse ilma käibemaksuta.
  3. Pakkumuse hindamiskriteeriumiks on madalaim hind. Hankija jätab endale õiguse kõik

pakkumused tagasi lükata, kui tööde maksumus ületab eelarvesse planeeritud vahendeid.

1. **HANKELEPINGU SÕLMIMINE**

Pakkuja kohustub allkirjastama hankelepingu 3 tööpäeva jooksul alates selle allkirjastamiseks esitamisest.

1. **PAKKUMUSE MAKSUMUSE STRUKTUUR**

Pakkumine tuleb esitada Võru Vallavalitsusele e-posti aadressil [vald@voruvald.ee](mailto:vald@voruvald.ee) kirja pealkirjaga: **PAKKUMUS- KATETE KORDUSPINDAMINE** **\_ MITTE AVADA ENNE 09.04.2018 enne kella 10.00 või paberkandjal suletud ümbrikus märkega: PAKKUMUS\_KATETE KORDUSPINDAMINE\_MITTE AVADA ENNE 09.04.2018.A. KELLA 10.00** Võru Vallavalitsusele aadressil Võrumõisa tee 4a Võru linn 65605.

Võru valla kontaktisik on teedespetsialist Peep Kimmel [peep@voruvald.ee](mailto:peep@voruvald.ee), tel 529 0640

**Hankedokumendi lisad:**

Pakkumuse maksumuse vorm (MS Excel fail)

Joonised nr 1-9